CELEX: 62017CN0149
Language: et
Date: 2017-03-24 00:00:00
Title: Kohtuasi C-149/17: Eelotsusetaotlus, mille on esitanud Landgericht München I (Saksamaa) 24. märtsil 2017 – Bastei Lübbe GmbH & Co. KG versus Michael Strotzer

3.7.2017   
            
            
               ET
            
            
               Euroopa Liidu Teataja
            
            
               C 213/19
            
         Eelotsusetaotlus, mille on esitanud Landgericht München I (Saksamaa) 24. märtsil 2017 – Bastei Lübbe GmbH & Co. KG versus Michael Strotzer
   (Kohtuasi C-149/17)
   (2017/C 213/24)
   Kohtumenetluse keel: saksa
   
      Eelotsusetaotluse esitanud kohus
   
   Landgericht München I
   
      Põhikohtuasja pooled
   
   
      Apellatsioonkaebuse esitaja: Bastei Lübbe GmbH & Co. KG
   
      Vastustaja apellatsioonimenetluses: Michael Strotzer
   
      Eelotsuse küsimused
   
   
               1.
            
            
               Kas direktiivi 2001/29/EÜ (1) artikli 8 lõikeid 1 ja 2 koosmõjus artikli 3 lõikega 1 tuleb tõlgendada nii, et „tõhusad ja hoiatavad sanktsioonid teose üldsusele kättesaadavaks tegemise õiguse rikkumise korral“ on kohaldatavad veel ka siis, kui välistatud on selle isiku vastutus kahju hüvitamise eest, kellele kuulub internetiühendus, mille kaudu pandi failijagamise teel toime autoriõiguse rikkumised, kui internetiühenduse omanik nimetab vähemalt ühe pereliikme, kellel oli peale tema enda võimalik kõnealust internetiühendust kasutada, tegemata teatavaks asjaomase väljaselgitamise käigus tuvastatud täpsemaid andmeid selle kohta, millisel hetkel ning millisel viisil kõnealune pereliige internetti kasutas?
            
         
               2.
            
            
               Kas direktiivi 2004/48/EÜ (2) artikli 3 lõiget 2 tuleb tõlgendada nii, et „tõhusad meetmed intellektuaalomandi õiguste jõustamiseks“ on kohaldatavad veel ka siis, kui välistatud on selle isiku vastutus kahju hüvitamise eest, kellele kuulub internetiühendus, mille kaudu pandi failijagamise teel toime autoriõiguse rikkumised, kui internetiühenduse omanik nimetab vähemalt ühe pereliikme, kellel oli peale tema enda võimalik kõnealust internetiühendust kasutada, tegemata teatavaks asjaomase väljaselgitamise käigus tuvastatud täpsemaid andmeid selle kohta, millisel hetkel ning millisel viisil kõnealune pereliige internetti kasutas?
            
         
      (1)  Euroopa Parlamendi ja nõukogu 22. mai 2001. aasta direktiiv 2001/29/EÜ autoriõiguse ja sellega kaasnevate õiguste teatavate aspektide ühtlustamise kohta infoühiskonnas (EÜT L 167, lk 10; ELT eriväljaanne 17/01, lk 230).
   
      (2)  Euroopa Parlamendi ja nõukogu 29. aprilli 2004. aasta direktiiv 2004/48/EÜ intellektuaalomandi õiguste jõustamise kohta (ELT L 157, lk 45; ELT eriväljaanne 17/02, lk 32).